# Սայ Տվոմբլի

| **Սայ Տվոմբլի** անգլ.՝ Cy Twombly |
| --- |
|  |
| Ի ծնե | անգլ.՝ Edwin Parker |
| Կեղծանուն | Twombly, Edwin Parker |
| Ծնվել է | ապրիլի 25, 1928(1928-04-25)[…] |
| Ծննդավայր | Լեքսինգտոն, Վիրջինիա |
| Վախճանվել է | հուլիսի 5, 2011(2011-07-05)[…] (83 տարեկան) |
| Մահվան վայր | Հռոմ, Իտալիա |
| Քաղաքացիություն |  ԱՄՆ |
| Կրթություն | Black Mountain College? (1952), Նյու Յորքի արվեստի ուսանողական լիգա (1951), Վաշինգտոնի և Լիի համալսարան, Գեղեցիկ արվեստների Բոստոնի թանգարանի դպրոց (1949), Darlington School? և Aiglon College? |
| Մասնագիտություն | նկարիչ, քանդակագործ, լուսանկարիչ, գծանկարիչ, նկարիչ-փորագրող, գծագրող, վիզուալ արտիստ և արվեստագետ |
| Ոճ | աբստրակտ էքսպրեսիոնիզմ և պոստմոդեռնիզմ |
| Ժանր | աբստրակցիոնիզմ |
| Թեմաներ | գեղանկարչություն և քանդակագործություն |
| Ուշագրավ աշխատանքներ | The Ceiling? |
| Ուսուցիչ | Pere Daura Garcia?, Ֆրանց Քլայն, Robert Motherwell? և Ben Shahn? |
| Պարգևներ |  Գոսլար քաղաքի «Կայզերինգ» մրցանակ Կայսերական մրցանակ Ռուբենսի մրցանակ և Վաշինգտոնի և Լիի համալսարանի պատվավոր դոկտոր |
| Անդամակցություն | Արվեստի և գրականության ամերիկյան ակադեմիա, Գեղարվեստի թագավորական ակադեմիա, Արվեստների և գիտությունների ամերիկյան ակադեմիա և Սուրբ Ղուկասի ակադեմիա |
| Հայր | Cy Twombly? |
| Զավակներ | Alessandro Cyrus Twombly? |
|  Cy Twombly Վիքիպահեստում |

**Սայ Տվոմբլի** (իրական անունը՝ **Էդվին Պարկեր Տվոմբլի կրտսեր**, անգլ.՝  Edwin Parker "Cy" Twombly, Jr., ապրիլի 25, 1928(1928-04-25)[…], Լեքսինգտոն, Վիրջինիա - հուլիսի 5, 2011(2011-07-05)[…], Հռոմ, Իտալիա), ամերիկացի նկարիչ և աբստրակցիոնիստ քանդակագործ։

## Կրթություն

* Բոստոնի գեղարվեստի թանգարանի դպրոց (1947-1949)
* Վաշինգտոնի և Լիի համալսարան, Լեքսինգթոն, Վիրջինիա
* Art Students League, Նյու Յորք (1950-1951)
* Black Mountain College, Հյուսիսային Կարոլինա (1951-1952)

## Կենսագրություն

Ծնվել է 1928 թվականի ապրիլի 25-ին, Լեքստինգոնում, Վիրջինիայում։ 1948-1951 թվականներին սովորել է Բոստոնի Գեղարվեստի թանգարանի դպրոցում, Լեքսինթոնի Washington and Lee University-ում, Նյու Յորքի Art Students League-ում, որտեղ հանդիպել է Ռոբերտ Ռաուշենբերգին։ Ռոբերտ Ռաուշենբերգի հովանավորությամբ 1951-1952 թվականներին ընդունվել է Աշվիլի Black Mountain College, (Հյուսիսային Կարոլինա), որտեղ սովորել է Ֆրանց Կլայնի, Ռոբերտ Մազերվելի և Բեն Շանի մոտ։

Տվոմբլիի առաջին անհատական ցուցահանդեսը տեղի է ունեցել 1951 թվականին, Նյու Յորքի Kootz Gallery պատկերասրահում։ Այդ ժամանակ նրա աշխատանքներում զգացվել է Քլայնի սև-սպիտակ էքսպրեսիոնիստական աշխատանքների ազդեցությունը, ինչպես նաև՝ Պաուլ Կլեեի մանկական կերպարայնությունը։ 1952 թվականին Տվոմբլին դրամաշնորհ է ստացել Վիրջինիայի գեղարվեստի թանգարանի կողմից, որը նրան հնարավորություն է տվել այցելել Հյուսիսային Աֆրիկա, Իսպանիա, Իտալիա և Ֆրանսիա։ 1953 թվականին վերադառնալուց հետո ծառայել է բանակում որպես գաղտնագիր։ 1955-1959 թվականներին աշխատել է Նյու Յորքում և Իտալիայում, վերջնականապես հիմնավորվել է Հռոմում։ 1959 թվականին ամուսնացել է իտալացի նկարչուհի Տատա Ֆրանկետտի հետ։ Այդ ժամանակաշրջանում սկսել է ստեղծել աբստրակտ քանդակներ, որոնք տարբերվում ըստ նյութի և չափերի և միշտ ծածկված են եղել սպիտակ ներկով։ Իտալիայում սկսել է աշխատել մեծ ֆորմատով և հեռացել է ֆորմալ էքսպրեսիոնիստական կարակուլից՝ անցում կատարելով տեքստի ու թվերի առավել մանրամասն օգտագործմանը՝ ոգեշնչում փնտրելով պոեզիայի, դիցաբանության և պատմության մեջ։ Արդյունքում ստեղծել է տարբեր նշանների բառարան՝ երբեմն սեռական ենթատեքստով, որոնք ընթերցվում են առավելապես ոչ թե նշանագրության ավանդական ձևերով, այլ՝ այլաբանորեն։

Տվոմբլին հրավիրված է եղել ցուցադրելու իր աշխատանքները 1964 թվականի Վենետիկի բիենալեում։ 1968 թվականին Milwaukee Art Center-ում կազմակերպվել է նրա աշխատանքների առաջին հետահայաց ցուցադրությունը։ 1995 թվականին Հյուստոնում բացվել է Սայ Տվոմբլիի պատկերասրահը, որտեղ ցուցադրվել են նկարչի՝ 194 թվականից ի վեր ստեղծված աշխատանքները։

Սայ Տվոմբլի դարձել է պատմության մեջ երրորդ ժամանակակից նկարիչը, ում աշխատանքները մշտական հիմունքներով ցուցադրվում են Լուվրում։

Մահացել է քաղցկեղից։

## Ճանաչում

* 1987՝ Ռուբենսի մրցանակ
* 1996՝ Ճապոնիայի կայսերական մրցանակ
* 2001՝ Վենետիկի բիենալեի ոսկե առյուծ
* 2010՝ Պատվավոր Լեգեոնի շքանշան

## Ծանոթագրություններ

## Գրականություն

* Jacobus, Mary. 2016, *Reading Cy Twombly: Poetry in Paint*, Princeton University Press
* Tyson, John A. "Cy Twombly's Cardboard Prints: Impressions, Inversions and Decomposition", *Print Quarterly*, Vol. XXXV No. 1 March 2018, pp. 27–38

## Արտաքին հղումներ

* Սայ Տվոմբլին wikiart.org կայքում
* Gagosian Gallery Արխիվացված 2020-10-31 Wayback Machine
* Աշխատանքներն աշխարհի թանգարաններում
* ArtNet
* ArtFacts(չաշխատող հղում)
* «The Painting That Took 22 Years to Finish». *Literary Hub* (ամերիկյան անգլերեն). 2018 թ․ հոկտեմբերի 26. Վերցված է 2021 թ․ մայիսի 31-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սայ Տվոմբլի» հոդվածին։ |